मानस सम्मेलन मंच से बोले जोगी, कोई धर्म लोगों को बुरा बनना नहीं सिखाता
नगरी| ग्राम सांकरा के रामचरित मानस सम्मेलन मंच पर पूर्व मुख्यमंत्री अजीज जोगी का गत दिवस आगमन हुआ। अपने संबोधन में उन्होंने कहा कि सभी धर्म अच्छा इंसान बनने का रास्ता दिखाते हैं। कोई भी धर्म चोरी, हत्या या अन्य अपराध नहीं सिखाते। धर्म जोड़ने का काम करता है, जो तोड़ता है वह अधर्म है।
छग जनता कांग्रेस जे के मुखिया अजीत जोगी ने आगे कहा कि भगवान राम के नाम के आगे हम सब नगण्य हैं। अमीर हो या गरीब, रामायण सभी के लिए प्रेरणादायक है। सभी धर्मों का रास्ता एक ही है, कोई भी धर्म लोगों को बुरा बनना नहीं सिखाता। भगवान श्रीराम ने अन्याय के खिलाफ लड़ाई लड़ी थी। छत्तीसगढ़ की धरा को असुरों से मुक्ति दिलाकर उन्होंने पावन बनाया था। अब इस पावन धरा में जनता के साथ अन्याय नहीं होने देंगे।
निकली बाइक रैली, जगह-जगह हुआ स्वागत
रामायण मंच पर आने से पहले सांकरा पहुंचने पर अजीत जोगी का कार्यकर्ताओं ने भव्य स्वागत किया और बाइक रैली निकालकर उन्हें सम्मेलन स्थल तक पहुंचाया। इस दौरान उनका जगह-जगह लोगों ने स्वागत किया। इस अवसर पर संजय परिहार, कुणाल गायकवाड़, गौरीशंकर पांडे, प्रवीण, निक्कू, उत्तम, तारिक, मेमन, राहुल सोनी, तन्नू, अजित, सत्ती, शिवशंकर, हरीश, धनेश साहू आदि उपस्थित थे।
नगरी. सांकरा के मानस मंच से लोगों का अभिवादन स्वीकार करते अजीत जोगी।
hin_Deva hin_Deva hin_Deva bho_Deva hin_Deva hin_Deva